**Методология и критерии за подбор на операции по процедура BG16M1OP001-1.003 „Разширение на Линия 3 на метрото в гр. София, участък ул. Шипка - кв. Гео Милев – ж.к. Слатина - Зала Арена Армеец/Тех Парк София - бул. Цариградско шосе, включително закупуване на метровлаковете за метролиниите“**

# Методология за оценка на проектни предложения за предоставяне на безвъзмездна финансова помощ (БФП) по процедурата

# Процедура и етапи на оценка

Предвидено е безвъзмездна финансова помощ (БФП) по процедурата да се предоставя чрез процедура на директно предоставяне на конкретни бенефициенти. Процедурите, правилата и указанията за подготовката и оценката на проектните предложения за предоставяне на безвъзмездна финансова помощ са разписани в насоките по процедурата.

Процесът на оценка на проектните предложения протича на следните етапи – „проверка за административно съответствие и допустимост“ и „техническа и финансова оценка“. Всеки оценител извършва последователно административна проверка, проверка на допустимост, техническа и финансова оценка, като резултатите отразява в оценителна таблица. Преминаването от един в друг етап на оценка се осъществява след решение на оценителната комисия, взето с мнозинство.

# Метод за оценка на проектните предложения

Методът, който ще бъде използван е проектите да бъдат оценявани един по един след получаването и регистрирането им в системата ИСУН 2020, и те да бъдат сравнявани единствено с одобрените критерии за подбор на операции по процедурата от Комитета за наблюдение на ОПТТИ.

## Проверка за административно съответствие и допустимост

***Проверка за административно съответствие***

Проверка за административно съответствие на проектното предложение се прилага при оценката на всички подадени проектни предложения. Членовете на Оценителната комисия проверяват за административното съответствие на проектното предложение за съответствие с административните критерии. Проверките за административно съответствие по критериите, посочени в т. ІІ включват основно коректното попълване на формуляра за кандидатстване (ФК) и представянето на изисканите документи към него.

Всички критерии за оценка на административното съответствие се оценяват с отговор „ДА“ или „НЕ“, което се отразява в зависимост от вида на проектното предложение в оценителни таблици.

За да се премине на следващия етап на оценка по всички критерии трябва да е получена положителна оценка „ДА“. В случай, че по някой от критериите е получен отрицателна оценка „НЕ“ ФК може да бъде върнат за ревизиране или отхвърлен.

***Проверка за допустимост***

След проверката за административното съответствие на проектното предложение, оценителната комисия извършва проверка за допустимост.

Проверка за допустимост на проектното предложение се прилага при оценката на всички подадени проектни предложения Проверката за допустимост е важен етап от оценката на проекта. Отговорите на въпросите за допустимост са или „ДА” или „НЕ”. Проверката протича по критериите, подробно описани в т. ІІ

В случай, че всички изисквания са изцяло удовлетворени, се преминава към следващия втори етап – техническа и финансова оценка на предложението.За да се премине на следващия етап на оценка по всички критерии трябва да е получена положителна оценка „ДА“.

В случай, че по някой от критериите е получен отрицателна оценка „НЕ“ ФК може да бъде върнат за ревизиране или отхвърлено. Ако проектното предложение (всички дейности), включени в него е/са недопустимо/и, то проектното предложение не се процедира за по-нататъшна оценка (не преминава).

## Техническа и финансова оценка

Този етап включва детайлна техническа и финансова оценка на проектното предложение. Всички критерии за техническа и финансова оценка се оценяват с отговор „ДА“, „НЕ“, а където са предвидени ограничения на приложимостта на даден критерий с „НЕПРИЛОЖИМО“, като резултатите се отразяват в оценителни таблици.

Най-значимият елемент на оценката на проекта е техническата оценка. Основен аналитичен инструмент , който ще бъде използван при оценката за вземане на решение за финансиране на инвестиционните проекти е Анализа „разходи-ползи“. Методологията за извършване на анализ на разходите и ползите е представена в Приложение ІІІ на Регламент (ЕС) № 207/2015 г.

Целта на анализа на разходите и ползите („АРП“) в контекста на политиката на сближаване е да допринесе за оценяването на инвестиционните проекти, за да се:

— определи дали инвестиционният проект заслужава да бъде съфинансиран (от икономическа гледна точка);

— определи дали инвестиционният проект се нуждае от съфинансиране (от финансова гледна точка).

Изготвянето на пълен АРП е задължителен за „големи проекти”, а за останалите инвестиционни проекти е задължително изготвянето на финансов анализ, анализ на риска и чувствителността.

Основните групи от критерии за техническа оценка са описани в т. ІІ.

При оценката на този етап не е задължително по всички критерии да бъде получена положителна оценка „ДА“, възможно е по един или няколко критериите оценката да бъде „НЕПРИЛОЖИМО“, като в този случай проектното предложение може да бъде одобрено. В случай, че поне по един от критериите е получена отрицателна оценка „НЕ“, ФК може да бъде върнат за ревизиране или отхвърлен.

# Общи групи критерии

1. **Административно съответствие**

* *Формулярът за кандидатстване е подаден от бенефициент, посочен в процедурата като конкретен бенефициент;*
* *Формулярът за кандидатстване е получен по съответния ред и начин (електронно или на хартиен носител);*
* *Използван е образеца на ФК, съгласно ИСУН 2020, а за инвестиционни проекти е попълнен образеца на ФК съгласно, Приложение ІІ на Регламент № (ЕС) 207/2015 г.;*
* *Проектното предложение е подадено в срок;*
* *Всички изискани документи са изпратени по установения ред и начин;*
* *Във ФК е попълнена цялата изискуема информация в съответствие с изискванията на ИСУН 2020 и с указанията за попълване в Насоките за процедурата.*

1. **Допустимост**

* *Проектното предложение попада в обхвата на* ***КФ*** *и може да бъде включено в категория интервенции, заложени в* ***инвестиционния приоритет*** *в ПО 1 на оперативната програма;*
* *Проектното предложение съответства на* ***видовете транспорт****, включени за финансиране по процедурата;*
* *Проектното предложение допринася за постигане на* ***общата цел*** *на приоритетната ос, свързана с тематична цел:* ***№ 7*** *„Насърчаване на устойчивия транспорт и премахване на участъците с недостатъчен капацитет във всички ключови мрежови инфраструктури”.*
* *Проектното предложение показва* ***необходимост от финансова подкрепа***
* *Дейностите по проекта съответстват на дейностите, предвидени в процедурата;*
* *Допустимите разходи за проекта са определени в съответствие с актуалната националната нормативна уредба .*
* *Всички дейности по проекта не са физически приключили и не са изцяло изпълнени преди подаване на ФК;*
* *Дейностите по проекта не са финансирани/ не се финансират по друг проект, програма или каквато и да е друга схема с източник националния бюджет, бюджета на ЕС или друга донорска програма;*

1. **Свързаност** **и** **съгласуваност**

* ***с целите и приоритетите на националната и общоевропейска политика за програмния период 2014-2020 г.:*** 
  1. *Връзка с основните* ***политики на ЕС и трансгранично влияние*** *– Стратегия Europe 2020, EC Position Paper 2012, „Бяла книга 2011” и други приложими стратегии, и стратегически документи; да бъде налице съответствие с разпоредбите на Общия Регламент, Приложния регламент, регламентите за КФ, както и с други приложими регламенти и изисквания на ЕС;*
  2. *Връзка с* ***основни национални политики*** *– Национална програма за развитие „България 2020”, Национална транспортна стратегия, Национална стратегия за регионално развитие на Република България 2012-2022, ОГПТ, приоритетите на ОПТТИ, Споразумението за партньорство, процедурните наръчници и документи на УО и бенефициентите на ОПТТИ, където е приложимо и др.*
* ***с основните приложими хоризонтални политики на ЕС:***
  1. *Устойчиво развитие, включващо:*
* *Опазване на околната среда*
* *Ефективно използване на ресурсите*
* *Смекчаване измененията на климата и адаптация към него*
* *Устойчивост при бедствия*
* *Превенция и управление на риска от бедствия*
  1. *Равни възможности и недопускане на дискриминация*
  2. *Равенство между половете*
  3. *Партньорство и многостепенно управление*
  4. *Държавни помощи*
  5. *Обществени поръчки*
  6. *Конкурентоспособност*
  7. *Други приложими;*
* ***с ОПТ 2007-2013,*** *с други оперативни програми и/или проекти/инициативи в ход и финансирани от други източници*

1. **Ефективност** – о*ценка* *на приноса на проектното предложение към постигането на целите, в т.ч. цели по:*

* ***Въздействие*** *върху* ***околната среда****: ползи за околната среда, разходи за корекция въздействието върху околната среда, липса на негативен ефект върху екосистемите и биоразнообразието; в съответствие с приложимите мерки в Становището по екологична оценка № 10-6/2014 г. на ОПТТИ.*
* ***Социално-икономически критерии: създадена трудова заетост*** *по време и след изпълнение на проекта; Икономическа нетна настояща стойност (****ИННС****) и икономическа вътрешна норма на възвращаемост (****ИВНВ****) - ИННС на един проект трябва да е > 0, а ИВНВ трябва да е > 5,5 %, за да се дефинира като проект, който допринася за повече ползи за обществото като цяло, отколкото са разходите за неговата реализация (когато е приложимо).*
* *Подобряване на* ***безопасността*** *на транспорта;*
* ***Проектна готовност –*** *тя е индикация за вложените до момента средства по проектното предложение, както и за степента на* ***риска за осъществяването*** *на проекта; проверява се за наличие на пред-проектни проучвания идеен/технически проект; отчуждения; доклад по ОВОС;*
* *Проектното предложение има принос* ***за европейска добавена стойност:*** *Преценява се степента на реализиране на проекта в рамките на ЕС (не единствено на национално ниво).*

1. **Ефикасност** - *показва отношението на постигнатия резултат спрямо вложените ресурсите (финансови, времеви), н****еобходими за постигане на целите.***

* ***Финансов капацитет*** *на бенефициера - във формуляра за кандидатстване да бъде показан правният статут на бенефициера и неговият финансовия капацитет да изпълни дейностите в проектното предложение* [[1]](#footnote-1).
* ***Административен и оперативен капацитет*** *на бенефициера - в проектното предложение е показано, че бенефициера разполага с необходимия административен и оперативен капацитет за изпълнение на дейностите по проектното предложение*1; *Установена е действаща ясна структура за управление/ изпълнение на проекта; Създадени и действащи системи за добро управление и контрол.*
* ***Оценка на Финансов план:*** *Основан на реалистична програма за физическо изпълнение; разработен в детайли; осигурени от бенефициента приемливи източници за финансиране на недопустими разходи, собствено съ-финаниране и за управление на проекта;*
* ***Анализ и оценка на риска:*** *адекватно и приложимо определяне на потенциалните и реалните рискове; формулирани подходящи мерки за преодоляването им;*
* ***График за изпълнение на проекта*** *- изпълнението и приключването на проекта попада в периода на действие на програмата.*
* *Наличие на* ***от реалистични и измерими индикатори****, приложими за проследяване на напредъка по проекта и измерване на общия напредък по отношение постигане на целите по приоритетната ос и по програмата*

1. **Устойчивост** *на очакваните резултати от проектното предложение от гледна точка на консумирани ресурси, въздействие върху околната среда, също и финансова, експлоатационна и институционална устойчивост.*

* *Представени доказателства за осигурено* ***партньорство******и консенсус*** *между страните както по време на изпълнението, така и след завършването на проекта;*
* *Доказана* ***жизнеспособност*** *на проекта – наличие на осигурени ресурси за експлоатация и поддръжка на проекта;*
* ***На околната среда*** *- в съответствие с приложимите мерки в Становището по екологична оценка № 10-6/2014 г. на ОПТТИ*

При оценката на проектите по процедурата ще се търси отчитане на покриването на степента на привличане на пътници от автомобилен към железопътен транспорт.

*Подробно критериите за оценка на проекти са представени в Приложение № 1.*

1. В съответствие с чл. 125 параграф 3 буква г) на Регламент 1303/2013 г. [↑](#footnote-ref-1)